കാർട്ടൂണിസ്റ്റ് ചെല്ലൻ

കേരളത്തിലെ കോട്ടയം ജില്ലയിൽനിന്നുള്ള ഒരു കാർട്ടൂണിസ്റ്റ് ആയിരുന്നു ചെല്ലൻ (ജീവിതകാലം, 1 ജനുവരി 1948 - 3 നവംബർ 2025). 

ജീവിതരേഖ
കാർട്ടൂണിസ്റ്റ് ചെല്ലൻ എന്നറിയപ്പെട്ടിരുന്ന കോട്ടയം ജില്ലയിലെ വടവാതൂർ, പാറേപറമ്പിൽ ടി. പി. ഫിലിപ്പ് കേരളത്തിലെ പ്രശസ്തനായ ഒരു കാർട്ടൂണിസ്റ്റ് ആയിരുന്നു. കെ എസ് ആർ ടി സിയിലെ ഒരു ജീവനക്കാരനായിരുന്ന അദ്ദേഹം കഞ്ഞിക്കുഴി റബർതോപ്പിൽ പൗലോസിന്റെയും മാർത്തയുടെയും മൂന്നു മക്കളിൽ ഇളയവനായി 1948-ൽ ജനിച്ചു. 

1970-ൽ സൈൻബോർഡുകൾ വരച്ചുകൊണ്ട് തന്റെ കലാജീവിതം ആരംഭിച്ച ചെല്ലൻ ജനയുഗം വാരികയിൽ സമൂഹം പപ്പു ആശാൻ എന്ന കോളം ആരംഭിച്ചുകൊണ്ടാണ് കാർട്ടൂണുകൾ വരയ്ക്കാൻ തുടങ്ങിയത്. അക്കാലത്തെ ചെറുപ്പക്കാരുടെ ഹരമായിരുന്ന ലോലൻ എന്ന കാർട്ടൂൺ കഥാപാത്രത്തെ അദ്ദേഹം സൃഷ്ടിച്ചു. 1980 ൽ മംഗളം വാരികയിലൂടെ അവതരിപ്പിക്കപ്പെട്ട ഈ കഥാപാത്രം കാൽനൂറ്റാണ്ടിലേറെക്കാലം മലയാളി വായനക്കാരെ രസിപ്പിച്ചു. കോമിക്സ് മാസികകൾ ഉൾപ്പെടെ മിക്കവാറും എല്ലാ പ്രധാന മലയാള പ്രസിദ്ധീകരണങ്ങളിലും അദ്ദേഹത്തിന്റെ കാർട്ടൂണുകൾ പ്രത്യക്ഷപ്പെട്ടിരുന്നു. 2025 നവംബർ 3 ന് 77 വയസ്സുള്ളപ്പോൾ അന്തരിച്ചു.

പുരസ്കാരങ്ങൾ
കേരള കാർട്ടൂൺ അക്കാദമിയുടെ വിശിഷ്ടാംഗത്വം
അവലംബം

വർഗ്ഗം:കേരളത്തിലെ കാർട്ടൂണിസ്റ്റുകൾ
വർഗ്ഗം:2025-ൽ മരിച്ചവർ
വർഗ്ഗം:നവംബർ 03-ന് മരിച്ചവർ
വർഗ്ഗം:1948-ൽ ജനിച്ചവർ
വർഗ്ഗം:കേരള കാർട്ടൂൺ അക്കാദമി വിശിഷ്ടാംഗത്വം ലഭിച്ചവർ